wickkiey/tamil-wikipedia-chunked huggingface dataset:
# 2020 நோரில்சுக் எண்ணெய்க் கசிவு

## காரணம்

நோரில்ஸ்க்-டைமிர் (என்.டி.இ.கே) நிறுவனத்தின் நிலக்கரியினால் எரிக்கப்படும் வெப்ப, மின் உற்பத்தி நிலையத்திற்கான காப்பு எரிபொருளாக டீசல் எண்ணெய் பயன்படுத்தப்படுகிறது. எரிபொருள் தேக்கத் தொட்டி இல. 5 இன் அடிப்பகுதியில் உள்ள துளைகள் செயலிழந்ததை அடுத்து, இது அரிப்பை உருவாக்கியது. 2014 ஆம் ஆண்டில், உருசிய நடுவண் சுற்றுச்சூழல் நிறுவனமான ரோஸ்டெக்னாத்சோர் தொட்டிகளின் சுவர்கள் மற்றும் கூரையின் வெளிப்புறம் துருப்பிடிக்காதவாறு சுத்தம் செய்து, அரிப்பு எதிர்பொருள் பூச்சுகளை மீட்டெடுக்கவும், 2016 அக்டோபருக்குள், சிதைவுறுத்தா சோதனைகளை மேற்கொள்ளவும் உத்தரவிட்டது. ஆனாலும் இவை எதுவும் செய்யப்படவில்லை.  
தொட்டி இல. 5 அது கட்டப்பட்ட நிலத்தடி உறைபனி உருகத் தொடங்கியபோது செயலிழக்க ஆரம்பித்தது. நிறுவனம் கூறியது: "30 ஆண்டுகளுக்கும் மேலாக சிக்கல்கள் இல்லாமல் பணியாற்றிய இந்த உறைபனி அடித்தளத்தின் தாங்கிகள் திடீரெனக் கீழே இறங்கியதால், டீசல் எரிபொருள் சேமிப்புத் தொட்டி சேதமடைந்தது, இதன் விளைவாக எரிபொருள் கசிவு ஏற்பட்டது." என என்.டி.இ.கே நிறுவனம் அறிவித்தது.  
இந்த எண்ணெய்க் கசிவால் 180,000 சதுர மீட்டர் (44 ஏக்கர்) பகுதியில் உடனடிப் பாதிப்பு ஏற்பட்டது. பின்னர் அருகிலுள்ள தால்திகன் ஆறு, பின்னர் பியாசினோ ஏரி ஆகியவற்றுக்குக் கசிவு பரவியதால், 350 சதுர கிலோமீட்டர் (135 சதுர மைல்) பரப்பளவை மாசுபடுத்தியது. சாலைகள் இல்லாததாலும், ஆறுகள் மிகவும் ஆழமற்றவை என்பதாலும், தூய்மைப்படுத்தும் முயற்சிகள் கடினமாக இருக்கும் என்று எதிர்பார்க்கப்பட்டது. அவசரகால நிவாரண நடவடிக்கைகளின் உடனடி செலவு 10 பில்லியன் ரூபிள் (146 மில்லியன் அமெரிக்க டாலர்) என்று மதிப்பிடப்பட்டுள்ளது, மொத்தம் 100 பில்லியன் ரூபிள் (1.5 பில்லியன் அமெரிக்க டாலர்) சுத்தம் செய்ய செலவாகும், இதற்கு ஐந்து முதல் 10 ஆண்டுகள் வரை ஆகும் எனவும் மதிப்பிடப்பட்டுள்ளது.
# கமலாலயன்

**கமலாலயன்** *(Kamalalayan)* என்பவர் கிருட்டிணகிரி மாவட்டம் ஓசூரில் வசித்து வரும் ஒரு முழுநேர எழுத்தாளர் மற்றும் மொழி பெயர்ப்பாளர் ஆவார்.
# கமலாலயன்

## வாழ்க்கைக் குறிப்பு

திண்டுக்கல் நகரில் 1955-ஆம் ஆண்டு ஆகத்து மாதம் 4 ஆம் தேதி கமலாலயன் பிறந்தார். இவரின் இயற்பெயர் வே. குணசேகரன். திண்டுக்கல் நேரு நினைவு நகராட்சி உயர்நிலைப் பள்ளியில் 1971-ஆம் ஆண்டு அன்றைய பதினோராம் வகுப்பு வரை படித்தார். இதே நகரில் தொழில் வணிகத்துறையின் கீழ் இயங்கும் கருவி - அச்சு அமைக்கும் பயிற்சி நிலையத்தில் மூன்றாண்டு கால கருவியாக்குனர் பட்டயப் படிப்பை நிறைவு செய்தார்.  
சென்னை, வேலூர் நகரத் தொழிற்சாலைகளில் 1975 ஆம் ஆண்டு முதல் 1989 ஆம் ஆண்டு வரை கருவியாக்குனராகப் பணியாற்றினார். பின்னர் ‘அறிவொளி இயக்கம் என அழைக்கப்பட்ட வயது வந்தோர் கல்வித்திட்டத்தில் ஒன்றிய, மைய மற்றும் மாவட்ட ஒருங்கிணைப்பாளராக 1990 ஆம் ஆண்டு முதல் 2009 ஆம் ஆண்டு வரை பணியாற்றினார். இதே காலகட்டத்தில், கடைசி நான்காண்டு காலம் ’நமது கிராமம்’ திட்டத்தின் மாநிலப் பயிற்சி ஒருங்கிணைப்பாளர்களுள் ஒருவராகவும் பணி செய்தார். திருவள்ளூர் மாவட்ட குழந்தைத் தொழிலாளர் திட்டத்தின் இயக்குநராக இரண்டு ஆண்டு காலம் பணியாற்றினார். சென்னை சங்கர் ஐ.ஏ.எசு. அகாடமியில் 2013-2016-ஆம் ஆண்டுகளில் ஒரு மொழிபெயர்ப்பாளராகப் பணி செய்தார். தமிழ்நாடு அரசின் பள்ளிக் கல்வித்துறையில் சமச்சீர்க்கல்வி, புதிய பாடநூல் உருவாக்கம் போன்ற பணிகளிலும் பங்களித்துள்ளார். அறிவியல் சார்ந்த சிறுநூல்கள் பலவற்றை பள்ளி நூலகப் பயன்பாட்டுக்காக உருவாக்கியிருக்கிறார். தமிழ்நாடு அரசின் மகளிர் மேம்பாட்டுத்திட்டம், மாநில பள்ளிசாராக் கல்விக் கருவூலம், மாநில ஊரக வளர்ச்சி பயிற்சி நிலையம் ஆகிய அமைப்புகளுக்காகக் கையேடுகள், பயிற்சி நூல்கள் போன்றவற்றையும் உருவாக்கியுள்ளார். மாநில அளவில் சிறந்த களப்பணியாளர் என்பதற்கான ‘மால்கம் ஆதிசேஷய்யா விருது’ மாநில பள்ளிசாராக் கல்விக் கருவூலம் மூலம் இவருக்கு வழங்கப்பட்டது. நமது கிராமம் திட்டத்தின் சிறந்த மாநிலப் பயிற்சி ஒருங்கிணைப்பாளர் விருதும் இவருக்கு வழங்கப்பட்டது.
# கமலாலயன்

## எழுத்துலக அறிமுகம்

1970-ஆம் ஆண்டு மத்தாப்பு என்ற சிறுவர் இதழில் வெளியான முதல் கதையின் மூலம் எழுத்துலகில் கமலாலயன் அறிமுகமானார். பார்வைகள்மாறும் என்ற முதல் சிறுகதைத் தொகுப்பு, சிவகங்கை அன்னம் பதிப்பக வெளியீடாக 1990- ஆம் ஆண்டு வெளி வந்தது. இதனைத்தொடர்ந்து இரண்டு சிறுகதைத் தொகுதிகள், நான்கு கட்டுரைத் தொகுதிகள், நான்கு வாழ்க்கை வரலாற்று நூல்கள், 11 மொழி பெயர்ப்பு நூல்கள், இதழ் தொகுப்பு நூல் ஒன்று. ஆக மொத்தம் இருபத்திரண்டு நூல்கள் இதுவரை பல்வேறு பதிப்பகங்கள் வாயிலாக வெளியிடப்பட்டுள்ளன.  
கல்கி, குங்குமம், இதயம் பேசுகிறது, தினமணி கதிர், சுபமங்களா, தீபம், கணையாழி, புதியபார்வை, செம்மலர், புதியபுத்தகம் பேசுது, உங்கள்நூலகம், மேன்மை, இந்து தமிழ் திசை, இளைஞர் முழக்கம், சிகரம் உள்ளிட்ட பல்வேறு பத்திரிகைகளில் கமலாலயனின் ஏராளமான கதைகள், கட்டுரைகள், மொழி பெயர்ப்புகள் வெளியாகியுள்ளன.
ஒரு நூல் விமர்சகராகவும் கமலாலயன் பல்வேறு அரங்குகளில் சொற்பொழிவுகள் நிகழ்த்தியுள்ளார்.
# கமலாலயன்

## எழுதியுள்ள நூல்கள்

### சிறுகதைத் தொகுதிகள்

1. பார்வைகள் மாறும்-1990  
2. தட்டுப்படாத காலடிகள் –2016
# கமலாலயன்

## எழுதியுள்ள நூல்கள்

### கட்டுரைத் தொகுப்புகள்

1. நம் எல்லாரிடத்திலும் ஒரு சிற்பி –2005  
2. நூலகங்களுக்குள் ஒரு பயணம்-2005  
3. மானுட வீதி-2008  
4. இசை நிறை வாழ்க்கை-2013
# கமலாலயன்

## எழுதியுள்ள நூல்கள்

### வாழ்க்கை வரலாற்று நூல்கள்

1. கோதாவரி பாருலேகர் சுயசரிதை-2008  
2. அமெரிக்க கறுப்பினப் பெண் தலைவர் மேரி மெக்லியோட் பெத்யூன்-2011  
3. சக்கர நாற்காலியில் ஒரு பேரறிஞர் –சிடீபன் ஆகிங் –2013  
4. நிலவோடு வான்முகில்- பின்னணிப்பாடகி ஏ.பி.கோமளாவின் வரலாறு -2018
# கமலாலயன்

## எழுதியுள்ள நூல்கள்

### மொழிபெயர்ப்ப்பு நூல்கள்

1. மார்க்சியமும்,கலாச்சாரப்பணியும் –நாராயண் சூர்வே -2005  
2. புவிமுழுமைக்குமான நீதி –சே-கு-வேரா கட்டுரைகள் –2006  
3. எதார்த்தத்தை வாசித்தாலும்,எழுதுதலும்- பாவ்லோ பிரையிரே-2012  
4. மிச்சம் மீதி- முனைவர் ஆனந்த் பாண்டியன்,எம்.பி. மாரியப்பன் –2012  
5. தமிழகத்தில் தேவதாசிகள்-கே.சதாசிவம் –2014  
6. என்,ஜி,ஒ,க்களின் உண்மைச் சுயரூபம் –பி,ஜே.ஜேம்சு -2016  
7. திரையகம்- முனைவர் ஆனந்த் பாண்டியன்-2017  
8. சோமநாதர்-வரலாற்றின் பல குரல்கள்-ரொமிலா தாபர் –2017  
9. மஹத்-முதல் தலித் புரட்சியின் உருவாக்கம்-ஆனந்த் டெல்டும்டே -2018  
10. துணிவின் பாடகன் பாந்த்சிங்-நிருபமா ராவ்-2019  
11. 'பாம்பு மனிதன்' ரோமுலஸ் விட்டேகர் - வாழ்க்கைப் பயணம் -2020
# கமலாலயன்

## எழுதியுள்ள நூல்கள்

### இதழ்தொகுப்பு

1.சிகரம்-மாத இதழ் தொகுப்பு –2006
# எல். சி. குருசாமி

**எல்.சி.குருசாமி**(*L. C. Gurusamy*) 1885 ஆம் ஆண்டு காலகட்டத்தில் பிறந்த குருசாமி அவர்கள் சென்னை மாகாணத்தில் நீதிக்கட்சி ஆட்சியில் 10 ஆண்டுகள் சட்டமேலவை உறுப்பினராகவும் (1920 - 1930), 22 ஆண்டுகள் கௌரவ நீதிபதியாகவும் பதவி வகித்தார். தெலுங்கு பேசும் மாதிகா சமூகத்தில் பிறந்தவர். 1920ல் எல்.சி. குருசாமி துவக்கிய அருந்ததியர் மகாசபை துவக்கினார்
# இந்திய அறிவியல் கல்வி மற்றும் ஆராய்ச்சி நிறுவனம், திருப்பதி

**இந்திய அறிவியல் கல்வி மற்றும் ஆராய்ச்சி நிறுவனம், திருப்பதி** (*Indian Institute of Science Education and Research, Tirupati*) ஒரு பொது ஆராய்ச்சி மற்றும் கல்வி நிறுவனம், திருப்பதியில் அமைக்கப்பெற்றுள்ளது. மனித வளமேம்பாடு அமைச்சால் நிறுவப்பட்டது. இஃது, உயர்நிலை அறிவியற் சார் கற்றல் மற்றும் ஆராய்ச்சி போன்றவற்றை ஊக்குவித்து, இளங்கலை மற்றும் முதுகலை படிப்புகளில் வழங்கி, உயர்தர அறிஞர்களையும் கல்வியாளர்களையும் உருவாக்கும் பொருட்டு அமைப்பெற்றுள்ளது.  
இந்நிறுவனம் இந்திய அரசால் நாட்டளவில் முதன்மை நிறுவனமாக அடையாளம் காண்டுள்ளது. 2015 ஆம் ஆண்டு ஆகஸ்டு மாதம் செயல்படத்தொடங்கியது.
# இந்திய அறிவியல் கல்வி மற்றும் ஆராய்ச்சி நிறுவனம், திருப்பதி

## வரலாறு

ஆந்திர பிரிவு மசோதாவின் ஒரு பகுதியாக இந்த நிறுவனம் ஆந்திர மாநிலத்திற்கு ஒதுக்கப்பட்டது. மத்திய மனிதவள அமைச்சர் ஸ்மிருதி இரானி 28 மார்சு, 2015 அன்று இந்நிறுவனத்திற்கு அடிக்கல் நாட்டினார்.  
தொடக்கத்தில், இந்நிறுவனம் திருப்பதியிலுள்ள சிறி இராமா கல்வி சமுகவமைப்பில் தற்காலிக வளாகத்தில் பணிகளைத் தொடங்கியது. ஆந்திர மாநில அரசு நிரந்திர வளாகம் அமைக்க 250 ஏக்கர் நிலத்தை வழங்கியுள்ளது, அதில் இன்னும் சில ஆண்டுகளில் கட்டமைப்பு முடித்துவிடப்படும் என எதிர்ப்பார்க்கப்படுகிறது.
# சகஜானந்த சரசுவதி

**சகஜானந்த் சரஸ்வதி (Sahajanand Saraswati)** (1889 பிப்ரவரி 22 - 1950 சூன் 26) இவர் ஓர் சந்நியாசியும், ஒரு தேசியவாதியும் மற்றும் இந்தியாவின் விவசாயத் தலைவருமாவார்.  
வடமேற்கு மாகாணங்களில் (இன்றைய உத்தரப்பிரதேசம் ) பிறந்திருந்தாலும், இவரது சமூக மற்றும் அரசியல் நடவடிக்கைகள் ஆரம்ப நாட்களில் பெரும்பாலும் பீகாரில் கவனம் செலுத்தியது. மேலும் படிப்படியாக அகில இந்திய விவசாயிகள் சங்கத்தை உருவாக்கியதன் மூலம் இந்தியாவின் பிற பகுதிகளுக்கும் பரவியது. இவர் பீகார் அருகே பிக்தா என்னுமிடத்தில் ஒரு ஆசிரமத்தை அமைத்திருந்தார். அங்கிருந்து தனது வாழ்க்கையின் பிற்பகுதியில் தனது பெரும்பாலான பணிகளை மேற்கொண்டார். இவர் ஒரு அறிவார்ந்த, செழிப்பான எழுத்தாளரும், சமூக சீர்திருத்தவாயும் மற்றும் புரட்சியாளராகவும் இருந்தார்.
# சகஜானந்த சரசுவதி

## அங்கீகாரம்

சுவாமி சகஜானந்தா நினைவாக இவரது சொந்த மாவட்டமான காசிப்பூரில் (உத்தரப் பிரதேசம்) சுவாமி சகஜானந்தா முதுகலை கல்லூரி நிறுவப்பட்டுள்ளது.  
சரசுவதியின் நினைவாக ஒரு அஞ்சல் முத்திரையை இந்திய அரசு சார்பில் 2000 சூன் 26 அன்று அப்போதைய தகவல் தொடர்பு அமைச்சராக இருந்த ராம் விலாஸ் பாஸ்வான் வெளியிட்டார்.  
இந்திய வேளாண் ஆராய்ச்சி குழுமம் சுவாமி சகஜானந்த சரசுவதி விரிவாக்க விஞ்ஞானி / தொழிலாளர் விருதை வழங்குகிறது .  
2001 ஆம் ஆண்டில், சரசுவதியின் 112 வது பிறந்த நாளை முன்னிட்டு இரண்டு நாள் விவசாயிகள் மகாபஞ்சாயத்து ஏற்பாடு செய்யப்பட்டது.  
பீகார் ஆளுநர் ஆர்.எஸ்.கவாய் பட்னாவில் சரஸ்வதியின் 57 வது நினைவு ஆண்டு விழாவில் இவரது வாழ்க்கை குறித்த புத்தகத்தை வெளியிட்டார்.
# இருகூறு கோட்டுரு

இருகூறு கோட்டுரு <math>|U|=5</math> <math>|V| = 3</math>]]
கோட்டுருவியலில் **இருகூறு கோட்டுரு** (*bipartite graph*) என்பது கீழ்வருமாறு அமையும் கோட்டுருவாகும்:  
ஒரு கோட்டுரு இருகூறு கோட்டுருவெனில்:
- அதன் முனைகள் <math>U,</math> <math>V</math> என்ற இரு சேர்ப்பிலா மற்றும் சாரா கணங்களாகப் பிரிக்கப்பட்டிருக்கும்
- <math>U</math> இன் ஒவ்வொரு முனையும் <math>V</math> இன் ஒரு முனையோடு இணைக்கப்பட்டிருக்கும்.  
இருகூறு கோட்டுருவின் முனைகணங்கள் <math>U,</math> <math>V</math> இரண்டும் அக்கோட்டுருவின் "பாகங்கள்" எனப்படும். ஒற்றை-நீள சுழற்சிகளற்ற கோட்டுரு இருகூறு கோட்டுருவாக இருக்கும்.  
<math>U,</math> <math>V</math> இரண்டையும் இரு நிறங்களைக் கொண்டு கோட்டுருவை நிறந்தீட்டலுக்குச் சமமாகக் கருதலாம். <math>U</math> இலுள்ள முனைகளெல்லாம் நீலநிறத்திலும் <math>V</math> இலுள்ள முனைகளெல்லாம் பச்சை நிறத்திலும் எடுத்துக்கொள்ளப்பட்டால், கோட்டுருவின் ஒவ்வொரு விளிம்பின் ஒரு முனை நீலநிறத்திலும் மற்றொரு முனை பச்சைநிறத்திலும் அதாவது ஒவ்வொரு விளிம்பின் இருமுனைகள் வெவ்வேறு நிறங்களில் அமைந்திருக்கும். இதுவே கோட்டுருநிறந்தீட்டலின் தேவையுமாகும்.
மாறாக, இருகூறற்ற கோட்டுருவில் இதுபோன்ற நிறந்தீட்டல் சாத்தியமில்லை. எடுத்துக்காட்டாக முக்கோணத்தில் ஒரு முனை நீலம், இரண்டாவது முனை பச்சை நிறமிடப்பட்டால், மூன்றாவது முனை நீலம் மற்றும் பச்சை நிற முனைகள் இரண்டுடனும் இணைக்கப்பட்டிருக்கும். எனவே மூன்றாவது முனைக்கு நீலம் அல்லது பச்சை நிறம் தீட்ட முடியாது. இரண்டில் ஏதேனும் ஒரு நிறத்தை மூன்றாவது முனைக்குத் தீட்டினால் முக்கோணக் கோட்டுருவின் ஒரு விளிம்பு ஒரே நிறமுனைகளைக் கொண்டிருக்கும். இது கோட்டுரு நிறந்தீட்டலின் கட்டுப்பாட்டிற்கு முரணாக அமையும்.  
இருகூறு கோட்டுருவானது <math>G=(U,V,E)</math> எனக் குறிக்கப்படுகிறது. இதில் <math>U,</math> <math>V</math> இரண்டும் கோட்டுருவின் பிரிவினைப் பகுதிகள். <math>E</math> கோட்டுருவின் விளிம்புகள்  
ஒரு இருகூறு கோட்டுரு இணைப்புள்ளதாக இருந்தால் அதற்கு ஒன்றுக்கு மேற்பட்ட இருகூறுகள் இருக்கலாம். <math>|U|=|V|</math> எனில் (இரண்டிலும் உள்ள முனைகளின் எண்ணிக்கை சமம்), <math>G</math> கோட்டுருவானது "சமநிலை" இருகூறு கோட்டுரு என அழைக்கப்படும்.
# தாதம்பட்டி, விருதுநகர் மாவட்டம்

**தாதம்பட்டி** (*Thathampatti village*), தமிழ்நாட்டின், விருதுநகர் மாவட்டத்தின் விருதுநகர் வட்டாரத்தில் அமைந்துள்ள ஒரு சிற்றூர் ஆகும். இந்த ஊர், விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இவ்வூர் கன்னியாகுமரி -காஷ்மீர் தேசிய நெடுஞ்சாலையான எண்-7 இல் சூலக்கரை என்னும் இடத்திலிருந்து மேற்கே 3.2 கிலோமீட்டர் தொலைவில் அமைந்துள்ளது. தாதம்பட்டி பஞ்சாயத்தில் சின்ன தாதம்பட்டி, வாழவந்தாள்புரம் என்ற இரு சிறு கிராமங்கள் இணைந்துள்ளன.பெரிய தாதம்பட்டில் உள்ள முனியாண்டி சுவாமி கோயில் மிகவும் பிரபலமான ஒன்று.
# தாதம்பட்டி, விருதுநகர் மாவட்டம்

## மக்கள்வகைப்பாடு

தாதம்பட்டியானது மாவட்ட தலைநகரான விழுப்புரத்தில் இருந்து நான்கு கி.மீ. தொலைவிலும் மாநில தலைநகரான சென்னையில் இருந்து 545 கி. மீ. தொலைவிலும் அமைந்துள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 459 வீடுகள் உள்ளன. கிராமத்தின் மொத்த மக்கள் தொகையானது 1699 ஆகும். இதில் ஆண்கள் எண்ணிக்கை 862, பெண்களின் எண்ணிக்கை 836 என உள்ளது. மக்களின் கல்வியறிவு விகிதமானது 65.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மீயொலி மின்வேதியியல்

**மீயொலிமின்வேதியியல்** (*Sonoelectrochemistry*) என்பது மின்வேதியியலில் மீயொலியின் பயன்பாடு பற்றியது ஆகும். இது மின்சாரத்தையும், மீயொலியையும் (>20,000 ஹெர்ட்ஸ்) பயன்படுத்தி வேதி வினைகளை செயல்புரிய செய்வது பற்றிய அறிவியல் படிப்பு ஆகும். இந்த மின், மீயொலி மற்றும் வேதியியல் ஆகிய மூன்று தனித்தனி அறிவியல் முறைகள் 20ம் நூற்றாண்டில் இணைப்பு அறிவியல் துறையாகப் பயன்படுத்தப்பட்டது.  
மின்வேதியியல் மீதான மீயொலியின் விளைவுகள்,முதலில் மோரிகுச்சியால் அறிமுகம் செய்யப்பட்டு பின்னர் சிமித் மற்றும் எகுரெட் ஆகியோரால் நிரூபிக்கப்பட்டன. நீர்நிலைக் கரைசல்களில் மீயொலியின் தாக்கத்தை, செறிவின் மூலம் துருவப்படுத்தியும், உலோகத்தின் மீதான பூச்சு மூலமும், மின்னாற்பகுப்பினால் உருவாகும்வாயுக்கள் மூலமும் ஆராய்ந்தனர். மீயொலியைப் பயன்படுத்துவதன் மூலம், மின்வேதியியல் கரைசலின் நீர்ம இயக்கங்கள் வெகுவாக உயர்ந்துள்ளதாக கோல்ப் மற்றும் நைபோர்க் 1950களில் கூறியுள்ளனர். இந்த ஒட்டுமொத்த செயல்களை 'செவியுணர் ஒலியின் பரவல்' என்று குறிப்பிட்டுள்ளனர்.  
1959இல் பென் ஆராய்ச்சிக் குழுவினர்,ஒலியேற்றம் ஆனது மின்தண்டுகளின் புறப்பரப்பு செயல்பாடுகளிலும்,மின்பகுளி பொருளின் செறிவிலும் பெரும் தாக்கத்தை ஏற்படுத்துகிறது என்பதை நிரூபித்தனர். 1960களின் முற்பகுதியில், மின் வேதியியலாளர் ஆலன் ஜே. பார்ட் வரையறைக்குட்பட்ட கூலும் அளவை முறையைப் பயன்படுத்தி ஒரு மின்வேதிப் பொருளின்நிறை, மொத்தத் கரைசலில் இருந்து மின்னூட்டப்பட்ட பரப்பிற்கு செல்வது மீயொலியின் மூலம் மேம்படுத்தப்படுகிறது என்பதைக் கூறினார். மீயொலி அதிர்வெண்களின் வரம்புகளை [20 &nbsp; kHz - 2 &nbsp; MHz] அடிப்படையாக கொண்டு பல மின்வேதி அமைப்புகள், செயல்முறைகள் மற்றும் மின்வேதியியலின் வேறு பகுதிகளுக்குப் பயன்படுத்தப்படுகிறது (உம்: மின்பூச்சு, மின்படிவு, மின்பலபடியாக்கல், மின்திரட்டுதல், இயற்கையான மின்சேர்க்கை, மின்வேதியியல், மின்பகுப்பாய்வு வேதியியல், ஐதரசன் ஆற்றல் மற்றும் எரிபொருள் மின்கலத் தொழில்நுட்பம்) கல்வி மற்றும் தொழில் இரண்டிலும், இந்தத் தொழில்நுட்பம் பாரம்பரிய தொழில்நுட்பங்களை விடப் பல நன்மைகளை வழங்குகிறது.
# மீயொலி மின்வேதியியல்

## இதன் சிறப்பம்சங்கள்

- பல்வேறு மின்வேதியியல் விகிதங்கள் மூலம் மின்முனை மேற்பரப்பில் மெல்லிய தடிமத்தில் (δ) அயனிகளை ஒத்திசைவுடன் படியவைக்க முடியும்; இதனால் மகசூல் மற்றும் செயல்திறன் அதிகரிக்கும்;
- மின் படிவு செயலினால் நுண்துளை தன்மை மற்றும் கடினத்தன்மை அதிகரிக்கிறது;
- மின் வேதி வாயுவும் அதிக அளவில் வெளிப்படுதல் கண்டுபிடிக்கப்பட்டுள்ளது, மின்முனை மேற்பரப்பு செயல்படுத்தல் விளைவால் எலக்ட்ரோடு தூய்மை ஆதல் மற்றும் மின்வாய் மிகுதி அழுத்தம் குறைதல் (காரணம்: குழிவுறுதல் மற்றும் ஒலி பரவலால் எலக்ட்ரோடு மேற்பரப்பில் உருவாகும் உலோக மற்றும் வாயு குமிழி பிரிதல்);
- இதில் எலக்ட்ரோடு கறைபடிதல், செலுத்தும் மீயொலி அதிர்வெண் மற்றும் சக்தியைப் பொறுத்தது.  
இன்றுவரை, மேசனின் மறுஆய்வுக் கட்டுரையை (மீயொலி மின்வேதியியல் -1990) அடிப்படையாக கொண்டு பல காப்புரிமைகள், தொழில்நுட்ப, ஆராய்ச்சிகள் மற்றும் மறுஆய்வுக் கட்டுரைகள் உட்பட 3,500 க்கும் மேற்பட்ட வெளியீடுகள் வெளியிடப்பட்டுள்ளன.
# கே. ராஜலிங்கம்

**கே. ராஜலிங்கம்** என அழைக்கப்பட்ட **காளிமுத்து ராஜலிங்கம்** (*Kalimuthu Rajalingam*, திசம்பர் 3, 1909 &ndash; பெப்ரவரி 11, 1963) இலங்கையின் மலையகத் தமிழ் அரசியல்வாதியும், தொழிற்சங்கத்தலைவரும், தமிழ் செயற்பாட்டாளரும் ஆவார்.  
ராஜலிங்கம் 1947 ஆகத்து 23 முதல் செப்டம்பர் 20 வரை நடைபெற்ற இலங்கையின் 1-வது நாடாளுமன்றத் தேர்தலில் இலங்கை தொழிலாளர் காங்கிரஸ் சார்பில் நாவலப்பிட்டி தேர்தல் தொகுதியில் போட்டியிட்டு வெற்றி பெற்று நாடாளுமன்றம் சென்றார். இத்தேர்தலில் இலங்கை தொழிலாலர் காங்கிரசில் போட்டியிட்டு வெற்றி பெற்ற ஏழு உறுப்பினர்களில் இவரும் ஒருவர்.  
கல்கி ஆசிரியர் ரா. கிருஷ்ணமூர்த்தி இலங்கை வந்திருந்த போது ராஜலிங்கத்திற்கு 'மலையக காந்தி' என்ற பட்டம் சூட்டி, அவருடைய படத்தை 1950 செப்டம்பர் 10 கல்கி இதழில் அட்டைப் படமாக பிரசுரித்துக் கட்டுரை எழுதினார்.
# இந்திய உளவுத்துறை

**இந்திய உளவுத் துறை** (**ஐ.பி.**) (Intelligence Bureau (India) (**Intelligence Bureau** (**IB**) என்பது இந்தியாவின் உள்நாட்டு உளவுப் பிரிவாகும். இந்த உளவு அமைப்பு இந்திய அரசின் உள்துறை அமைச்சகத்தின் கீழ் செயல்படுகிறது. இதன் தலைமை இயக்குநர் ஒரு இந்தியக் காவல் பணி அதிகாரி ஆவார். இதன் தற்போதைய இயக்குநராக இராஜிவ் ஜெயின் 26 சூன் 2019 முதல் உள்ளார்.
# இந்திய உளவுத்துறை

## வரலாறு

பிரித்தானிய இந்தியாவின் ஆட்சியில் இந்த உளவு அமைப்பு, 1885-இல் மேஜர் ஜெனரல் சார்லஸ் மெக் கிரிகோர் தலைமையில் நிறுவப்பட்டது. அப்போதைய இதன் நோக்கம், ருசியாவின் படைகள், பிரித்தானிய இந்தியாவிற்கு எதிராக, ஆப்கானித்தானில் குவிப்பதை கண்காணிப்பதையும், தடுப்பதையும் நோக்கமாக கொண்டிருந்தது. 1909-இல் இலண்டனில் உள்ள இந்திய விடுதியில் தங்கிச் செயல்படும், இந்திய விடுதலைப் புரட்சியாளர்களை கண்காணிக்க இந்த உளவு அமைப்பு பயன்படுத்தப்பட்டது. 1921-இல் இந்த உள்வு அமைப்பின் பெயர் **இந்திய அரசியல் உளவு அமைப்பு** (Indian Political Intelligence (IPI) எனப்பெயர் மாற்றம் செய்யப்பட்டது. இந்திய விடுதலைக்குப் பின்னர், 1947-ஆம் ஆண்டு முதல் இந்த அமைப்பு, மத்திய உளவு அமைப்பு எனும் பெயரில் இந்திய அரசின் உள்துறை அமைச்சகத்தின் கீழ் செயல்படுகிற்து.
# இந்திய உளவுத்துறை

## பொறுப்புகள்

ஐ.பி. எனப்படும் இந்திய உள்வு அமைப்பு உள்நாட்டு உளவு வேலைகள் மற்றும் பயங்கரவாத எதிர்ப்பு பணிகளைச் செய்வதற்கும் பயன்படுத்தப்படுகிறது. இதன் உள்வு அதிகாரிகள், பல சட்ட அமலாக்க நிறுவனங்களின் ஊழியர்களைக் கொண்டுள்ளது. பெரும்பாலும் இந்தியக் காவல் பணி, இந்திய வருவாய் பணி (ஐ.ஆர்.எஸ்.) மற்றும் இராணுவத்தைச் சேர்ந்தவர்கள் ஆவர். இருப்பினும் புலனாய்வுப் பணியகத்தின் தலைமை இயக்குநர் (**காவல்துறை தலைமை இயக்குநர்**) எப்போதும் இந்தியக் காவல்துறையின் **காவல்துறை தலைமை இயக்குநர்** இ.கா.ப. அதிகாரியாக இருந்து வருகிறார். உள்நாட்டு உளவுத்துறை பொறுப்புகளுக்கு மேலதிகமாக, ஐ.பி. குறிப்பாக எல்லைப் பகுதிகளில் உளவுத்துறை சேகரிப்பதில் பணிபுரிகிறது. 1968-இல் ஆராய்ச்சி மற்றும் பகுப்பாய்வு பிரிவு நிறுவப்படும் வரை ஐ.பி. உளவு அமைப்பு 1968 முடிய வெளிநாட்டுப் புலனாய்வு பொறுப்புகளுடன் பணிபுரிந்தது.
# இந்திய உளவுத்துறை

## நடவடிக்கைகள்

இந்திய உளவு அமைப்பு துவக்கத்தில் உள்நாட்டு மற்றும் வெளிநாட்டு உளவு வேலைகளில் ஈடுபட்டு இருந்த்தாலும், இவ்வமைப்பால் 1962 இந்திய சீன போர் மற்றும் 1965 இந்திய பாகிஸ்தான் போர்க்களைப் பற்றி முன்கூட்டி துப்பறிந்து இந்திய அரசுக்கு செய்தி தெரிவிக்க இயலாமல் போயிற்று. எனவே இவ்வமைப்பிற்கு 1965-இல் உள்நாட்டில் உளவு பணி மேற்கொள்ளும் அதிகாரம் மட்டும் வழங்கப்பட்டு, வெளிநாடுகளில் உள்வுப் பணி மேற்கொள்வதற்கு ஆராய்ச்சி மற்றும் பகுப்பாய்வு அமைப்பு நிறுவப்பட்டடது. (**Research and Analysis Wing**).  
நாடு முழுவதும் இந்திய உளவு அமைப்பு 25,000 படையினரைக் கொண்டுள்ளது. மேலும் 3,500 தனியார் அமைப்புகள் இதனுடன் சேர்ந்து செயல்படுகின்றனர்.
# இந்திய உளவுத்துறை

## உளவு அமைப்புக்கு சட்டப் பாதுகாப்பு

பிரித்தானிய இந்தியா அரசால் இந்த உளவு அமைப்பு 23 டிசம்பர் 1887-இல் நிறுவப்பட்டபோது எவ்வித சட்டத்தின் கீழும் நிறுவப்படவில்லை. எனவே இந்த அமைப்பை சட்டபூர்வமற்ற அமைப்பாக அறிவிக்கக் கோரி 2013-இல் இந்திய உச்ச நீதிமன்றத்தில் வழக்கு தொடரப்பட்டுள்ளது.
# இந்திய உளவுத்துறை

## அமைப்பின் தர வரிசைகள்

| தலைமை இயக்குநர், இந்திய உளவு அமைப்பு | இந்தியக் காவல் பணி |  |
| --- | --- | --- |
| சிறப்பு இயக்குநர் | காவல் தலைமை இயக்குநர் |  |
| கூடுதல இயக்குநர் | கூடுதல் காவல் தலைமை இயக்குநர் |  |
| இணை இயக்குநர் | இன்ஸ்பெக்டர் ஜெனரல் (Inspector general of police) |  |
| துணை இயக்குர் | கூடுதல் இன்ஸ்பெக்டர் ஜெனரல் (Deputy inspector general of police) |  |
| கூடுதல் துணை இயக்குநர் | மூத்த காவல் கண்காணிப்பாளர் |  |
| உதவி இயக்குநர | காவல் கண்காணிப்பாளர் |  |
| துணை மத்திய குற்றப்புலனாய்வு அதிகாரி | கூடுதல் காவல் கண்காணிப்பாளர் |  |
| உதவி புலனாய்வு அதிகாரி I | துணை கண்காணிப்பாளர் |  |
| உதவி புலனாய்வு அதிகாரி II | காவல் ஆய்வாளர் |  |
| இளநிலை புலனாய்வு அதிகாரி I | சார்-ஆய்வாளர் |  |
| இளநிலை புலனாய்வு அதிகாரி II | உதவி சார்-ஆய்வாளர் |  |
| பாதுகாப்பு உதவியாளர் | தலைமைக் காவலர் | } |
# இந்திய உளவுத்துறை

## இதனையும் காண்க

- ஆராய்ச்சி மற்றும் பகுப்பாய்வு அமைப்பு
- தேசிய புலனாய்வு முகமை
- நடுவண் புலனாய்வுச் செயலகம்
# ஆராய்ச்சி மற்றும் பகுப்பாய்வு அமைப்பு

**ஆராய்ச்சி மற்றும் பகுப்பாய்வு அமைப்பு** (**Research and Analysis Wing**) (**R&AW**) (ISO: ), இதனை சுருக்கமாக **ரா** (**R&AW**) என்பர். இந்தியாவின் நலனனைக் கருத்தில் கொண்டு, வெளிநாடுகளில் இந்தியாவின் பாதுகாப்புக்கு எதிராக நடக்கும் சதிசெயல்களை கண்காணிப்பதற்கும், தடை செய்யவும், சதிகாரர்களை கண்டறிந்து கைது செய்தற்குமான புலனாய்வுப் பணிகளில் ஈடுபட்டுள்ள அமைப்பாகும். முன்னர் இந்திய உளவு அமைப்பு உள்நாட்டு மற்றும் வெளிநாடுகளில் உளவுப் பணி மேற்கொண்டிருந்தது. 1968 முதல் புதிதாக துவகக்ப்பட்ட ஆராய்ச்சி மற்றும் பகுபாய்வு அமைப்பு வெளிநாடுகளில் மட்டும் தனது உளவுப் பணியை மேற்கொள்கிற்து. இதன் தலைமையகம் புதுதில்லியில் உள்ளது. இதன் தற்போதைய தலைவர் சமந்த் கோயல் ஆவார். இந்திய அரசின் செயலாளர் பதவி தரத்தில் உள்ள ரா அமைப்பின் தலைவர், இந்தியப் பிரதமரின் நேரடிக் கட்டுப்பாட்டில் இயங்குபவர். இவர் தேசிய பாதுகாப்பு ஆலோசகருக்கு தனது அறிக்கைகளை பிரதமருக்கு அனுப்புவார்.  
1962 இந்திய சீனப் போர் மற்றும் 1965 இந்திய பாகிஸ்தான் போரிகள் வருவதை துப்பறிந்து இந்திய உளவு அமைப்பால் இந்திய அரசுக்கு செய்தி தர இயலவில்லை. எனவே 1968-இல் வெளிநாடுகளில் மட்டும் துப்பறியும் மற்றும் உளவுப் பணிகள் செய்வதற்கு ஆராய்ச்சி மற்றும் பகுப்பாய்வு அமைப்பு துவக்கப்பட்டது.  
ஆராய்ச்சி மற்றும் பகுப்பாய்வு அமைப்பின் முயற்சியால் 1975-இல் சிக்கிம் இராச்சியம் இந்தியாவுடன் இணைந்தது. துவக்கக் காலத்தில் வெளிநாடுகளின் உளவு வேலைகள், தீவிரவாதிகளுக்கு எதிரான நடவடிக்கைகள், இந்திய அரசின் வெளிநாட்டு கொள்கைகளில் ஆலோசனை வழங்குதல் போன்ற பணிகளை இவ்வமைப்பு செய்து வந்தது. மேலும் இவ்வமைப்பு இந்தியாவின் அணுசக்தி திட்டங்களின் பாதுகாப்பிலும் கவனம் செலுத்துகிறது.
# ஆராய்ச்சி மற்றும் பகுப்பாய்வு அமைப்பு

## இதனையும் காண்க

- இந்திய உளவுத்துறை (ஐ பி)
- தேசிய புலனாய்வு முகமை (என் ஐ ஏ)
- நடுவண் புலனாய்வுச் செயலகம் (சி பி ஐ)
- சிறப்பு எல்லைப்புறப் படை
- சிறப்புக் குழு
# கிரேசு ஒகொட்

**கிரேசு எமிலி ஒகொட்** *(Grace Emily Ogot)* என்பவர் எழுத்தாளர், மருத்துவத் தாதி, ஊடகவியலாளர், அரசியல்வாதி, தானாதிபதி எனப் பன்முகம் கொண்டவராகத் திகழ்ந்த ஒரு கென்ய ஆளுமையாவார். இவர் 1930 ஆம் ஆண்டு மே மாதம் 15 ஆம் நாள் பிறந்தார். சாரிட்டி வாசியுமா என்ற எழுத்தாளருடன் சேர்ந்து கென்ய வரலாற்றில் முதன்முறையாக ஆங்கிலத்தில் தொகுப்பை வெளியிட்ட பெண் எழுத்தாளரென்று கிரேசு அறியப்படுகிறார். கென்யாவின் முதல் நாடாளுமன்ற உறுப்பினர்களில் ஒருவரான இவர் உதவி அமைச்சராகவும் பணிபுரிந்தார்.
# கிரேசு ஒகொட்

## வாழ்க்கை வரலாறு

கென்யா நாட்டின் நயன்சா மாவட்டத்திலுள்ள அசெம்போ கிராமத்தில் 1930 ஆம் ஆண்டு மே மாதம் 15 ஆம் நாள் கிரேசு எமிலி அகினையாக ஒரு கிறித்துவ குடும்பத்தில் ஒகோட் பிறந்தார். இக்கிராமம் பெரும்பாலும் கிறித்துவ உலூவோ இனக்குழுவினர் அதிகம் வசிக்கின்ற கிராமமாகும். இவரது தந்தை யோசப் நியாந்துகா அசெம்போ கிராமத்தில் மேற்கத்திய கல்வியைப் பெற்ற முதல் மனிதர்களில் ஒருவராகக் கருதப்படுகிறார். ஆரம்பத்தில் ஆங்கிலிகன் தேவாலயத்திற்கு மாற்றிய இவரது தந்தை தேவாலய சமயப்பரப்பு குழுவுக்குச் சொந்தமான பெண்கள் பள்ளியில் இவருக்கு கல்வி கற்பித்தார். கிரேசின் ஆரம்ப மற்றும் உயர்நிலைக் கல்வி காலம் முழுவதும் கென்யாவிலேயே பூர்த்தியடைந்தது. தன்னுடைய தந்தையிடமிருந்து கிரேசு பழைய ஏற்பாட்டிலுள்ள கதைகளைக் கற்றுக்கொண்டார். தனது பாட்டியிடமிருந்துதான் ஒகொட் இப்பகுதியின் பாரம்பரிய நாட்டுப்புறக் கதைகளைக் கற்றுக்கொண்டார். பிற்காலத்தில் இதிலிருந்துதான் கிரேசு இலக்கிய உத்வேகம் பெற்றார்.
கிரேசு ஒகொட்டின் பின்னணி மிகவும் சுவாரசியமானது.  
1949 ஆம் ஆண்டு முதல் 1953 ஆம் ஆண்டு வரையிலான காலத்தில் கிரேசு உகாண்டா வைத்தியசாலையில் ஒரு மருத்துவத் தாதியாக பயிற்சி பெற்றார். பின்னர் இங்கிலாந்திலுள்ள புனித தாமசு மருத்துவமனையில் தாய்மார் மற்றும் குழந்தைகளுக்கான மருத்துவத் தாதியாகப் பணியாற்றினார். பின்னர் 1958 ஆம் ஆண்டு தனது தாய்நாட்டிற்குத் திரும்பிய இவர் கென்யாவின் கிசுமு மாகாணத்தில் தேவாலய சமயப்பரப்பு குழு நடத்தி வந்த மாசெனோ மருத்துவமனையில் மருத்துவத் தாதியாகப் பணிபுரிந்தார்.. மேக்கிரெர் பல்கலைக்கழகக் கல்லூரியில் மாணவ சுகாதார சேவையிலும் கிரேசு கடமையாற்றினார். கென்ய வரலாற்றில் முதன்முதலில் ஆங்கிலத்தில் தொகுப்பை வெளியிட்ட முதல் பெண் எழுத்தாளர் என்ற சிறப்பும் இவருக்கு உண்டு.  
கூடுதலாக இப்பணிகளுனூடே கிரேசு பிபிசி சர்வதேச சேவையில் ஆவண எழுத்தாளராகவும் கிழக்கு மற்றும் மத்திய ஆப்பிரிக்காவை இலண்டன் அழைக்கிறது என்ற நிகழ்ச்சியின் அறிவிப்பாளராகவும் பணிபுரிந்தார். உலூவோ மொழியில் ஒரு முக்கிய வானொலி நிகழ்ச்சியையும் நடத்தினார். ஏர் இந்தியா நிறுவனத்திற்குரிய கிழக்கு ஆப்பிரிக்காவின் மக்கள் தொடர்பு அதிகாரியாகவும், கிசுமு மாகாணத்தில் சமுதாய மேம்பாட்டு அலுவலராகவும் கிரேசு பணியாற்றினார்.
1975 ஆம் ஆண்டில், ஒகொட் ஐக்கிய நாடுகள் சபையின் பொதுச் சபைக்கு கென்ய நாட்டின் பிரதிநிதியாகப் பணியாற்றினார். பின்னர் 1976 ஆம் ஆண்டு இவர் யுனெசுக்கோவிற்கான கென்ய தூதுக்குழுவில் ஓர் உறுப்பினரானார். இதே ஆண்டு கென்யாவின் எழுத்தாளர்கள் சங்கத்தை தொடங்க பெரிதும் பாடுபட்டார். 1983 ஆம் ஆண்டு கென்யாவின் பாராளுமன்றத்தில் ஒரேயொரு பெண் உறுப்பினராகவும், அப்போதைய கென்ய குடியரசுத் தலைவர் தானியல் அராப் மோய் அமைச்சரவையில் முதல் பெண் அமைச்சராகவும் பதவி வகித்த பெருமையும் இவரைச் சாரும்.
# கிரேசு ஒகொட்

## தனிப்பட்ட வாழ்க்கை

வரலாற்றுப் பேராசியர் பெத்வெல் அலான் ஒகொட்டை இவர் திருமணம் செய்து கொண்டார். இவர்களுக்கு நான்கு குழந்தைகள் பிறந்தன.  
2015 ஆம் ஆண்டு மார்ச்சு மாதம் 18 ஆம் நாள் கிரேசு ஒகொட் தனது 85 ஆம் வயதில் நைரோபியில் காலமானார்.
# ஆய்லர் பாதை

க்கள். இவற்றுக்கு இரண்டிற்கு மேற்பட்ட ஒற்றைப்படி முனைகள் (ஆரஞ்சு) உள்ளதால் இவை ஆய்லேரியன் கோட்டுருக்கள் அல்ல; இவற்றுக்குத் தீர்வுகளும் இல்லை.]]
கோட்டுருவியலில் **ஆய்லர் தடம்** அல்லது **ஆய்லர் பாதை** (*Eulerian trail*, *Eulerian path*) என்பது ஒரு முடிவுறு கோட்டுருவில் ஒவ்வொரு விளிம்பையும் ஒரேயொருமுறை மட்டுமே கடக்கின்ற ஒரு தடமாகும். இத்தடத்தில் முனைகள் மீண்டும் வருவதற்கு அனுமதியுண்டு.  
**ஆய்லர் சுற்று** (*Eulerian circuit*) அல்லது **ஆய்லர் சுழற்சி** (*Eulerian cycle*) என்பது ஒரு முனையில் துவங்கி அதே முனையில் முடிவடையும் ஆய்லர் தடத்தைக் குறிக்கும். 1736 இல் கோநிக்சுபெர்கின் ஏழு பாலங்கள் என்ற கணக்கிற்குத் தீர்வுகாணும் முயற்சியின்போது இவை முதன்முதலில் ஆய்லரால் விவாதிக்கப்பட்டது.  
கோநிக்சுபெர்கின் ஏழு பாலங்கள் கணக்கு:
:படத்தில் தரப்பட்டுள்ள கோட்டுருவில் துவங்கிய முனையிலேயே முடிவடையுமாறும், ஒரு விளிம்பை ஒரேயொரு முறை மட்டுமே கடக்குமாறுமுள்ள ஒரு பாதையைக் காண இயலுமா?  
ஒரு கோட்டுருவில் ஆய்லர் சுற்று இருப்பதற்குத் தேவையான கட்டுப்பாடாக அக்கோட்டுருவின் ஒவ்வொரு முனையும் இரட்டைப் படியுடையதாக இருக்க வேண்டுமென ஆய்லர் நிறுவினார். மேலும் இரட்டைப் படியுடையதாக அனைத்து முனைகளையும் கொண்ட ஒரு இணைப்புள்ள கோட்டுருவிற்கு ஒரு ஆய்லர் சுற்று இருக்குமென்றும் நிறுவல்கள் ஏதுமில்லாமல் கூறியுள்ளார். இந்த இரண்டாவது கூற்றின் முழுமையான நிறுவல் ஆய்லரின் இறப்பிற்குப் பின்னர் 1873 இல் வெளியிடப்பட்டது.  
இது "ஆய்லரின் தேற்றம்" என அறியப்படுகிறது:
:"ஒரு இணைப்புள்ள கோட்டுருவின் ஒவ்வொரு முனையின் படியும் இரட்டை எண்ணாக இருந்தால், இருந்தால் மட்டுமே, அக்கோட்டுருவிற்கு ஒரு ஆய்லர் சுழற்சி இருக்கும்."  
"ஆய்லர் கோட்டுரு" என்பது கோட்டுருவியலில் இரு பொருட்படும்:
1. ஒரு ஆய்லர் சுற்றுடைய கோட்டுரு.
1. ஒவ்வொரு முனையின் படியும் இரட்டையெண்ணாகக் கொண்ட கோட்டுரு.  
இந்த வரையறைகள் இணைப்புள்ள கோட்டுருக்களுக்குப் பொருந்துகின்றன.  
ஒரு கோட்டுருவில் ஆய்லர் சுற்று இருக்கத் தேவையான கட்டுப்பாட்டின்படி அதற்கு ஒற்றைப்படி முனைகளே இருக்கக் கூடாது அல்லது இருந்தால் இரண்டு முனைகள் இருக்க வேண்டும். இக்கட்டுப்பாட்டை நிறைவு செய்யாததால் கோநிக்சுபெர்க்கின் கோட்டுரு ஆய்லர் கோட்டுருவாக அமையவில்லை. ஒரு கோட்டுருவில் ஒற்றைப்படி முனைகளே இல்லாமலோ அல்லது இரண்டு முனைகள் இருந்தால் அக்கோட்டுருவின் அனைத்து ஆய்லர் தடங்களும் ஆய்லர் சுற்றுக்களாக இருக்கும். இரண்டேயிரண்டு ஒற்றைப்படி முனைகள் மட்டுமிருந்தால், அனைத்து ஆய்லர் தடங்களும் ஒரு ஒற்றைப்படி முனையில் துவங்கி மற்றொரு ஒற்றைப்படி முனையில் முடிவடையும்.  
ஆய்லர் தடம் கொண்ட ஆனால் ஆய்லர் சுற்றற்ற கோட்டுருவானது "அரை-ஆய்லர் கோட்டுரு" எனப்படும். ஆய்லர் தடங்கள், ஆய்லர் சுழற்சிகள் மற்றும் ஆய்லர் கோட்டுருக்களுக்காக வரையறைகளும் பண்புகளும் பல்கோட்டுருக்களுக்கும் பொருந்தும்.
# ஆய்லர் பாதை

## வரையறை

### திசையற்ற கோட்டுரு

#### ஆய்லர் தடம

ஒரு திசையற்ற கோட்டுருவில் ஒரு விளிம்பை ஒருமுறை மட்டுமே சந்திக்கும் பாதை "ஆய்லர் தடம்" அல்லது "ஆய்லர் நடை"
எனப்படும். அவ்வாறான ஒரு தடம் இருக்கக்கூடிய கோட்டுரு "கடக்கக்கூடிய கோட்டுரு" அல்லது "அரை-ஆய்லர் கோட்டுரு" என அழைக்கப்படுகிறது.
# ஆய்லர் பாதை

## வரையறை

### திசையற்ற கோட்டுரு

#### ஆய்லர் சுற்று

. எனவே இதொரு ஆய்லர் கோட்டுரு. இதன் விளிம்புகளை ஆங்கில அகரவரிசையில் பின்பற்றிச் சென்றால் ஆய்லர் சுற்று/சுழற்சி கிடைக்கும்.]]
ஒரு திசையற்ற கோட்டுருவின் சுழற்சியில் ஒரு விளிம்பு ஒரேயொரு முறைமட்டுமே பயன்படுத்தப்பட்டால் அச்சுழற்சி "ஆய்லர் சுழற்சி" அல்லது "ஆய்லர் சுற்று"  
ஆய்லர் கோட்டுரு என்ற பெயர் சில சமயங்களின் இரட்டைப்படி முனைகள் மட்டுமுள்ள கோட்டுருக்களைக் குறிக்கப் பலவீனமாகக் பயன்படுத்தப்படுகிறது. முடிவுறு இணைப்புள்ள கோட்டுருக்களுக்கு மட்டுமே ஆய்லர் கோட்டுரு மற்றும் இரட்டைப்படி முனை கொண்ட கோட்டுரு ஆகிய இரு வரையறைகளும் பொருத்தமாக இருக்கும். இணைப்பில்லா கோட்டுருக்களுக்கு, ஒரு இணைப்பில்லா கோட்டுருவின் ஒவ்வொரு இணைப்புள்ள கூறுகளும் ஒரு ஆய்லர் சுழற்சியைக் கொண்டிருந்தால், இருந்தால் மட்டுமே அது பலவீனமான பொருளில் ஆய்லர் கோட்டுரு என அழைக்கப்பட முடியும்.
# ஆய்லர் பாதை

## வரையறை

### திசை கோட்டுரு

திசையற்ற கோட்டுருக்களின் ஆய்லர் தடம் மற்றும் ஆய்லர் சுழற்சியின் வரையறைகளில் "தடம்" என்பதற்குப் பதிலாக *திசையுறு தடம்* மற்றும் "சுற்று" என்பதற்குப் பதிலாக *திசையுறு சுழற்சி* என்ற சொற்களைக் கொண்டு பதிலிட திசை கோட்டுருக்களின் ஆய்லர் தடம் மற்றும் ஆய்லர் சுழற்சியின் வரையறைகளைப் பெறலாம்.
# ஆய்லர் பாதை

## பண்புகள்

- ஒரு திசையற்ற கோட்டுருவின் அனைத்து முனைகளும் இரட்டையெண் படி கொண்டவையாகவும், சுழியற்ற படிகொண்ட அதன் முனைகள் அனைத்தும் ஒரே இணைப்புள்ள கூறில் அமைந்தவையாகவும் இருந்தால், இருந்தால் மட்டுமே, அக்கோட்டுரு ஒரு ஆய்லர் சுழற்சியைக் கொண்டிருக்கும்.
- ஒரு திசையற்ற கோட்டுருவின் அனைத்து முனைகளும் இரட்டையெண் படி கொண்டவையாக இருந்தால், இருந்தால் மட்டுமே அக்கோட்டுருவை விளிம்பு-இணைப்பற்ற சுழற்சிகளாகப் பிரிக்க இயலும்.
- மேலுள்ள இரு பண்புகளையும் இணைத்து, ஒரு திசையற்ற கோட்டுருவை விளிம்பு-இணைப்பற்ற சுழற்சிகளாகப் பிரிக்கமுடிந்து மற்றும் சுழியற்ற படிகொண்ட அதன் முனைகள் அனைத்தும் ஒரே இணைப்புள்ள கூறில் அமைந்தவையாகவும் இருந்தால், இருந்தால் மட்டுமே, அக்கோட்டுரு ஒரு ஆய்லர் சுழற்சியைக் கொண்டிருக்கும் எனக் கூறலாம்.
- ஒரு திசையற்ற கோட்டுரு ஒற்றைப்படி கொண்ட முனைகளே இல்லாமல் அல்லது இரு முனைகள் மட்டும் கொண்டிருந்து, சுழியற்ற படிகொண்ட அதன் முனைகள் அனைத்தும் ஒரே இணைப்புள்ள கூறில் அமைந்தவையாக இருந்தால், இருந்தால் மட்டுமே, அக்கோட்டுருவில் ஒரு ஆய்லர் தடம் அமைந்திருக்கும்.
- ஒரு திசை கோட்டுருவில் ஒவ்வொரு முனையும் சமமான உட்படியும் வெளிப்படியும் கொண்டிருந்து, சுழியற்ற படிகொண்ட அதன் முனைகள் அனைத்தும் ஒரே வலிமையான இணைப்புள்ள கூறில் அமைந்தவையாக இருந்தால், இருந்தால் மட்டுமே, அக்கோட்டுருவில் ஒரு ஆய்லர் சுழற்சி அமைந்திருக்கும்  
இதற்குச் சமானமாக, ஒரு திசை கோட்டுருவை விளிம்பு-இணைப்பற்ற திசையுள்ள சுழற்சிகளாகப் பிரிக்கமுடிந்து, சுழியற்ற படிகொண்ட அதன் முனைகள் அனைத்தும் ஒரே இணைப்புள்ள கூறில் அமைந்தவையாக இருந்தால், இருந்தால் மட்டுமே, அக்கோட்டுரு ஒரு ஆய்லர் சுழற்சியைக் கொண்டிருக்கும் எனக் கூறலாம்.  
- ஒரு திசை கோட்டுருவில் (வெளிப்படி)&nbsp;&minus;&nbsp;(உட்படி)&nbsp;=&nbsp;1 என்றவாறு அதிகபட்சம் ஒரு முனையும் (உட்படி)&nbsp;&minus;&nbsp;(வெளிப்படி)&nbsp;=&nbsp;1 என்றவாறு அதிகபட்சம் ஒரு முனையும் இருந்து ஏனைய முனைகள் சமமான உள் மற்றும் வெளிப்படிகளைக் கொண்டதாகவும், சுழியற்ற படிகொண்ட அதன் முனைகள் அனைத்தும் அத்திசை கோட்டுருவிலமையும் திசையற்ற கோட்டுருவின் ஒரே இணைப்புள்ள கூறில் அமைந்தவையாக இருந்தால், இருந்தால் மட்டுமே, அக்கோட்டுரு ஒரு ஆய்லர் தடத்தைக் கொண்டிருக்கும்.
# ஆய்லர் பாதை

## பயன்பாடுகள்

உயிர் தகவலியலில் டி.என்.ஏ வரன்முறையை அதன் துண்டுகளைக் கொண்டு மறுகட்டமைப்பு செய்வதற்கு ஆய்லர் தடங்கள் பயன்படுத்தப்படுகிறது. They are also used in துணை உலோக ஆக்சைடு குறைகடத்தி சுற்று வடிவமைப்பில் பயன்படுத்தப்படுகிறது. மரங்களின் சில செயலாக்கப் படிமுறைத் தீர்வுகள் அம்மரத்தின் ஆய்லர் சுழற்சியை சார்ந்துள்ளன.  
அருகிலுள்ள படத்திலுள்ள வடிவங்கள் கையெடுக்காமல் தொடர்வரைதலாக வரையப்பட்டுள்ளன:
1. காஸ் வொம் நிக்கோலசு புதிர் (Haus vom Nikolaus puzzle)- இதில் இரு ஒற்றைமுனைகள் உள்ளதால் பாதை அந்த ஒற்றை முனைகளில் ஒன்றில் துவங்கி மற்றொன்றில் முடிவுறுகிறது.
1. நான்கு ஒற்றை முனை உள்ளதால் இதற்குத் தீர்வு இல்லை.
1. ஒற்றை முனைகளே இல்லாததால் பாதை எந்தவொரு முனையிலும் தொடங்கலாம்; மேலும் பாதை மூடிய சுற்றை உருவாக்குகிறது.
1. இளகுமுனைகள் படி 1 கொண்ட முனைகளாகக் கொள்ளப்படுகின்றன.
# கிஷ் பண்பாடு

கிஷ் நகரத்தின் சிதிலங்கள், ஈராக்]]  
**கிஷ் பண்பாடு** ( **Kish civilization** or **Kish tradition**) பண்டைய அண்மை கிழக்கின் மெசொப்பொத்தேமியாவின் பாபிலோனுக்கு கிழக்கே அமைந்த சுமேரியாவின் பண்டைய கிஷ் நகரத்தில் கிமு 3,100-இல் லெவண்ட் பிரதேசத்தின், துவகக கால கிழக்கு செமிடிக் மொழிகள் பேசிய மாரி இராச்சியம், டெல் பராக், ஊர் இராச்சியம் மற்றும் எப்லா இராச்சிய மக்களால் தொடக்கத்தில் பயிலப்பட்டப் பண்பாடு ஆகும்.
# அமலனாதிபிரான்

**அமலனாதிபிரான்** என்பது வைணவ சமயத்தில் திருமாலைப் போற்றித் திருப்பாணாழ்வாரால் இயற்றப்பட்ட நூலாகும். 10 தனியன்களைக் கொண்டது, திருவரங்கத்துத் திருமாலை வணங்கி மங்களாசாசனம் செய்த போது பாடப் பட்ட இப்பாசுரங்கள், “அமலனாதிபிரான டியார்க்கென்னை யாட்படுத்த” என்னும் வரியை முதலடியாகக் கொண்டு தொடங்குகின்றன. இந்நூல் நாலாயிர திவ்ய பிரபந்தம் தொகுப்பில் இடம்பெற்றுள்ளது.  
இந்நூல், திருப்பாணாழ்வார் அழகிய மணவாளனது திருமேனி அழகில் மெய்மறந்து பாடியருளியதாகக் கூறப்படுகிறது. அரங்கன் மீது பாடப்பட்ட இப்பத்துப் பாடல்களும் அரங்கனின் திருவடியில் தொடங்கி, தலை வரை உள்ள உறுப்புகளான, பாதம், ஆடை, உந்தி, உதரபந்தனம், மார்பு, கழுத்து, வாய், கண்கள், உடல், தலை ஆகியவற்றின் வடிவழகையும் குணவழகையும் அற்புதமாகக் காட்சிப்படுத்துகிறது.
# 1,2,4-பியூட்டேன் டிரையால்

**1,2,4-பியூட்டேன் டிரையால்** *(1,2,4-Butanetriol)* என்பது C<sub>4</sub>H<sub>10</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தெளிவான அல்லது இலேசான மஞ்சள் நிறம் கொண்டதாக நெடியற்று நீருறிஞ்சும் சேர்மமாக 1,2,4-பியூட்டேன் டிரையால் அறியப்படுகிறது. பாகுநிலையிலுள்ள இந்நீர்மம் தீப்பற்றி எரியக்கூடியதாகும். ஓர் ஆல்ககால் என்று வகைப்படுத்தப்படும் இச்சேர்மம் மூன்று நீர் நாட்ட ஆல்ககால் சார்ந்த ஐதராக்சில் குழுக்களை கொண்டுள்ளது. கிளிசரால் மற்றும் எரித்ரிட்டால் போன்ற ஆல்ககால் சேர்மங்களை ஒத்த சேர்மமாக இது கருதப்படுகிறது. சாத்தியமுள்ள இரண்டு ஆடி எதிர் உருக்கள் கொண்டு சமச்சீரற்றதாக 1,2,4-பியூட்டேன் டிரையால் காணப்படுகிறது.  
முக்கியமான இராணுவ உந்துபொருளான பியூட்டேன் டிரையால் டிரைநைட்ரேட்டை தயாரிக்க 1,2,4-பியூட்டேன் டிரையால் பயன்படுத்தப்படுகிறது.  
கொழுப்பைக் குறைக்கும் கிரெசுட்டர், செட்டியா போன்ற மருந்துகளைத் தயாரிக்க உதவும் முன்னோடிச் சேர்மமாகவும் இது பயன்படுத்தப்படுகிறது, 3,4-டையைதராக்சிபியூட்டனாயிக் அமிலத்தை 3- ஒரு சமச்சீரற்ற மூலக்கூறாக ஐதராக்சி-காமா-பியூட்டைரோலாக்டோன் பயன்படுத்தி வழிப்பெறுதிகளாக இவை பெறப்படுகின்றன. சில பல்லெசுத்தர்கள் தயாரிப்பதற்கான ஒருமங்களில் ஒன்றாகவும் ஒரு கரைப்பானாகவும் 1,2,4-பியூட்டேன் டிரையால் கருதப்படுகிறது.  
கிளைசிடாலை ஐதரோபார்மைலேற்றம் செய்து விளைபொருளை தொடர்ந்து ஒடுக்கம் செய்தல், எசுத்தராக்கம் செய்யப்பட்ட மேலிக் அமிலத்தை சோடியம் போரோ ஐதரைடு ஒடுக்கம் செய்தல், மேலிக் அமிலத்தை வினையூக்க ஐதரசனேற்றம் செய்தல் போன்ற செயற்கை தயாரிப்பு முறைகள் மூலமாக 1,2,4-பியூட்டேன் டிரையால் தயாரிக்கப்படுகிறது. இருப்பினும், அதிகரித்துவரும் முக்கியத்துவம் வாய்ந்த மரபணு ரீதியாக வடிவமைக்கப்பட்ட பாக்டீரியாக்களைப் பயன்படுத்தி உயிரி தொழில்நுட்ப தொகுப்பு முறையிலும் இது தயாரிக்கப்படுகிறது.
# அச்யுத் பட்வர்தன்

**அச்யுத் பட்வர்தன் (Achyut Patwardhan)** (1905 பிப்ரவரி 15 - 1992 ஆகத்து 5) இவர் ஓர் இந்திய சுதந்திர ஆர்வலரும், அரசியல் தலைவரும் மற்றும் இந்திய சோசலிசக் கட்சியின் நிறுவனரும் ஆவார். மேலும் இவர் சமுதாயத்தில் அடிப்படை மாற்றம் மனிதனிடமிருந்து தொடங்குகிறது என்று நம்பிய ஒரு தத்துவஞானியாகவும் இருந்தார்.
# அச்யுத் பட்வர்தன்

## ஆரம்ப கால வாழ்க்கை

அச்யுத்தின் தந்தை ஹரி கேசவ பட்வர்தன் அகமத்நகரில் ஒரு செல்வாக்குமிக்க சட்ட பயிற்சியாளராக இருந்தார். அவருக்கு ஆறு மகன்கள் இருந்தனர். அவர்களில் அச்யுத் இரண்டாவது மகனாவார். அச்யுத் நான்கு வயது சிறுவனாக இருந்தபோது, ஓய்வு பெற்ற துணை கல்வி ஆய்வாளர் சீதாராம் பட்வர்தன் என்பவர் இவரை தத்தெடுத்தார். சீதாராம் 1917 இல் இறக்கும்போது அச்யுத்திற்கு கணிசமான சொத்தை விட்டுச் சென்றார்.  
அகமத்நகரில் தனது ஆரம்ப மற்றும் இடைநிலைக் கல்வியை முடித்த பின்னர், அச்யுத் பனாரசு இந்து பல்கலைக்கழகத்தில் பொருளாதாரத்தில் இளங்கலை மற்றும் முதுகலையில் முதல் வகுப்பில் தேர்ச்சி பெற்றார். அச்யுத்தின் சொந்த மற்றும் வளர்ப்பு தந்தைகள் இருவரும் பிரும்மஞான சபையைச் சேர்ந்தவர்கள் என்பதால், அன்னி பெசண்ட் நிறுவிய கல்லூரிக்கு அனுப்பப்பட்டார். கல்லூரியின் முதல்வர் முனைவர் ஜி.எஸ்.அருண்டேல், முனைவர் அன்னி பெசன்ட் மற்றும் பேராசிரியர் தெலங் ஆகியோருடன் இவர் தொடர்பு கொண்டிருந்தார். அவர்களின் செல்வாக்கு இவரை துணிச்சலான, தியான மற்றும் துறவியாக மாற்றியது. இது இவரது வாழ்நாள் பிரம்மச்சரியத்திற்கான காரணமாகவும் இருக்க வேண்டும்.
# அச்யுத் பட்வர்தன்

## சமூக நடவடிக்கைகள்

முதுகலைத் தேர்ச்சி பெற்ற பின்னர் கல்லூரியில் பொருளாதார பேராசிரியராக 1932 வரை பணியாற்றினார். இந்த காலகட்டத்தில் இவர் மூன்று முறை இங்கிலாந்து மற்றும் பிற ஐரோப்பிய நாடுகளுக்குச் சென்று சோசலிச தலைவர்கள் மற்றும் அறிஞர்களுடன் தொடர்பு கொண்டார். இவர் கம்யூனிச மற்றும் சோசலிச இலக்கியங்களைப் படித்தார். 1932 இல் காந்திஜியின் சட்ட ஒத்துழையாமை இயக்கத்தில் தன்னை ஈடுபடுத்திக் கொண்டு பேராசிரியர் பதவியை ராஜினாமா செய்தார். இதனால் அடுத்த பத்து ஆண்டுகளில் இவர் பல முறை சிறையில் அடைக்கப்பட்டார்.  
காங்கிரசில் சேருவதில் இவரது நோக்கம், இவரது கூட்டாளிகளான ஆச்சார்ய நரேந்திர தேப், ஜெயபிரகாஷ் நாராயண் மற்றும் பிறரைப் போலவே, காங்கிரசையும் சோசலிசத்திற்கு மாற்றுவதாகும். 1934 ஆம் ஆண்டில், இவரும் சிறையில் இருந்த இவரது கூட்டாளிகளும் காங்கிரசுக்குள் இருந்தே சோசலிச நோக்கங்களுக்காக உழைக்கும் நோக்கில் காங்கிரசு சோசலிசக் கட்சியை உருவாக்கினர். 1936 ஆம் ஆண்டில் ஜவகர்லால் நேருவால் காங்கிரசு பணிக்குழுவில் அச்யுத் இணைத்துக் கொள்ளப்பட்டார். ஆனால் இவர் சில மாதங்களில் அப்பதவியைவிட்டு வெளியேறினார். அதன்பிறகு அதில் சேர நேருவின் அழைப்பை மறுத்தார். 1935 முதல் 1941 வரை இவர் சிபீர்சை (இளைஞர்களுக்கான கல்வி முகாம்கள்) ஏற்பாடு செய்தார். அவர்களுக்கு சோசலிசத்தை கற்பிக்கவும், அவர்களை சோசலிச நடவடிக்கைகளுக்கு தயார்படுத்தவும் செய்தார்.  
1942 இல் தொடங்கிய வெள்ளையனே வெளியேறு இயக்கத்தில் இவர் ஒரு முக்கிய பங்கைக் கொண்டிருந்தார். கைது செய்வதைத் தவிர்க்க, 1945-46ல் இவர் மறைந்து வாழ்ந்தார். முக்கியமாக சதாரா மாவட்டத்தில் ஒரு இணையான அரசாங்கத்தின் இயக்கத்தை இவர் வழிநடத்தினார். அதன்பிறகு இவரை சதாராவின் சிங்கம் என்று பலர் அழைத்தனர். இணையான அரசாங்கம் பயங்கரவாத முறைகளால் நிறுவப்பட்டது. அது 'பத்ரி சர்க்கார்' என்று அழைக்கப்பட்டது. 'பத்ரி' என்பது அரசாங்க ஊழியர்களுக்கும், இணையான அரசாங்கத்தைத் தடுக்கத் துணிந்த மக்களுக்கும் வழங்கப்படும் கொடூரமான மற்றும் சித்திரவதைக்குரிய தண்டனைகளுக்கு வழங்கப்பட்ட பெயராகும்.  
இந்த தண்டனைகள் மக்களை வாழ்நாள் முழுவதும் முடக்கின. கும்பல்கள் தலைவர் நானா பாட்டீல் என்பவரது தலைமையில் இணையான அரசாங்கம் அரசு அலுவலகங்கள், கருவூலங்கள் மற்றும் ரயில்களில் ஒரு லட்சத்துக்கும் அதிகமான கொள்ளையை நடத்தியது. இந்த அட்டூழியங்களில் சில கூட்டாளிகள் அரசியல் அல்லது சோசலிசம் பற்றி சிறிதளவு அறிந்திருந்த வெறும் நம்பிக்கையற்றவர்கள். அரசு இயந்திரங்கள் முற்றிலுமாக முடங்கிய கிராமங்களுக்குள் இவர்கள் ஊடுருவினர்.  
இந்த இயக்கத்தில் உள்ள தொழிலாளர்களுக்கு அச்யுத் தனிப்பட்ட முறையில் சேவை செய்தார். அதன்பிறகு இவர் ஒரு பிரபலமான நாயகனாகனார். காங்கிரசு சோசலிச கட்சியின் ஆண்டு அமர்வுகள் 1934 முதல் நடைபெற்றது. ஆனால் காங்கிரசுக்குள் இருந்து சோசலிசத்தை வளர்ப்பது அச்யுத்துக்கும் இவரது சக ஊழியர்களுக்கும் கடினமாக இருந்தது. 1947இல் அவர்கள் காங்கிரசிலிருந்து வெளியேறி இந்திய சோசலிச கட்சியை உருவாக்கினர். 1950 இல், அச்யுத் அரசியலில் இருந்து ஓய்வு பெற்றார். மீண்டும் பனாரசு இந்து கல்லூரியில் பேராசிரியராக 1966 வரை பணியாற்றினார். அதற்குப்பின், இவர் புனேவில் முற்றிலும் ஒதுங்கிய மற்றும் ஓய்வு பெற்ற வாழ்க்கையை நடத்தினார். பொதுவெளியில் தோன்றவில்லை, கடிதப் பரிமாற்றங்களுக்கு கூட பதிலளிக்கவில்லை.
# அச்யுத் பட்வர்தன்

## வெளியீடுகள்

-
-
# தச்சூர் (பண்டைய நகரம்)

**தச்சூர்** (**Dahshur**) (in English often called *Dashur*<span>;</span> , *Dahchur*) தச்சூர் நகரத்தில் பண்டைய எகிப்திய பார்வோன்களின் இறந்த அரச குடும்பத்தவர்களின் உடல்களைப் பதப்படுத்தி பிரமிடுகளில் அடக்கம் செய்யும் கல்லறை நகரம் ஆகும். இந்த நெக்ரோபோலிசு கீழ் எகிப்தில் பாயும் நைல் நதியின் மேற்கு க்ரையில் 40 கிலோமீட்டர் தொலைவில், கெய்ரோவிற்கு தெற்கே பாலைவனத்தில் தச்சூர் எனுமிடத்தில் அமைந்துள்ளது.தச்சூரில், பழைய எகிப்து இராச்சியம் முதல் எகிப்தின் மத்தியகால இராச்சியம் வரையியில் (கிமு 2613 – 2589) கட்டப்பட்ட சினெபெருவின் செம்பிரமிடு மற்றும் வளைந்த பிரமிடு, கருப்பு பிரமிடு, வெள்ளை பிரமிடு, மூன்றாம் செனுஸ்ரேத்த்தின் பிரமிடு மற்றும் மூன்றாம் அமெனம்ஹத்தின் பிரமிடுகளால் பெரிதும் அறியப்படுகிறது. தச்சூர் பிரமிடுகளின் தொகுதி, 1979-இல் யுனெஸ்கோ உலகப் பாரம்பரியக் களங்களில் ஒன்றாக அறிவிக்கப்பட்டது. தச்சூரில் உள்ள நெக்ரோபொலிசுவின் பரப்பளவு 16,203 ஹெக்டேர் (62.5615 சதுர மைல்) ஆகும். மேலும் தச்சூர் ஒரு தொல்லியல் களம் ஆகும்.  
இதனருகில் உலகப் பாரம்பரியக் களமான சக்காரா நகரம் உள்ளது.  
வின் வளைந்த பிரமிடு]]
# தச்சூர் (பண்டைய நகரம்)

## இதனையும் காண்க

- கீசா நெக்ரோபொலிசு
- மெம்பிசு
- பண்டைய எகிப்திய அரசமரபுகள்
# பல்தேவ் சிங்

**பல்தேவ் சிங் (Baldev Singh)** (1902 சூலை 11 - 1961 சூன் 29 ) இவர் ஓர் இந்திய சீக்கிய அரசியல் தலைவராக இருந்தார். மேலும் இவர் ஓர் இந்திய சுதந்திர இயக்கத் தலைவராகவும், இந்தியாவின் முதல் பாதுகாப்பு அமைச்சராகவும் இருந்தார். இந்தியாவின் சுதந்திரத்திற்கு காரணமான பேச்சுவார்த்தைகளின் செயல்முறைகளிலும், 1947 இல் இந்தியப் பிரிவினையிலும் இவர் பஞ்சாபி சீக்கிய சமூகத்தை பிரதிநிதித்துவப்படுத்தினார்.  
சுதந்திரத்திற்குப் பிறகு, பல்தேவ் சிங் முதல் பாதுகாப்பு அமைச்சராக தேர்வு செய்யப்பட்டதன் மூலம் உலகின் "முதல் சீக்கிய பாதுகாப்பு மந்திரி" ஆனார். மேலும் இந்தியாவுக்கும் பாக்கித்தானுக்கும் இடையிலான முதல் காஷ்மீர் போரின் போது இந்த பதவியில் பணியாற்றினார். "சர்தார்" என்ற தலைப்பில் இவர் அடிக்கடி குறிப்பிடப்படுகிறார். இது பஞ்சாபி மற்றும் இந்தி மொழிகளில் தலைவர் என்று பொருள்.
# பல்தேவ் சிங்

## ஆரம்பகால வாழ்க்கை மற்றும் அரசியல் வாழ்க்கை

பல்தேவ் சிங் 1902 சூலை 11 அன்று பஞ்சாபின் ரூபர் மாவட்டத்தில் தும்னா கிராமத்தில் பிறந்தார். இவரது தந்தை சர் இந்திரா சிங், புகழ்பெற்ற தொழிலதிபர், இவரது தாயார் நிகால் கவுர் சிங் (மன்பூர் கிராமத்தைச் சேர்ந்தவர்) ஆவார். ஆரம்பத்தில் கைனௌரிலும் பின்னர் அமிர்தசரசில் உள்ள கால்சா கல்லூரியிலும் கல்வி கற்றார். பின்னர் எஃகு துறையில் தனது தந்தையின் நிறுவனத்தில் பணியாற்றத் தொடங்கிய இவர் நிறுவனத்தின் இயக்குநர் பதவிவரை உயர்ந்தார். இவர் பஞ்சாபில் ஜல்லன்பூர் கிராமத்தைச் சேர்ந்த ஹர்தேவ் கவுர் என்பவரை மணந்தார். இவர்களுக்கு சர்ஜித் சிங் மற்றும் குர்திப் சிங் என்ற இரண்டு மகன்கள் இருந்தனர்.  
1937இல் இந்திய அரசு சட்டம் 1935 இன் கீழ் பஞ்சாப் மாகாண சட்டமன்றத்தில் நடந்த தேர்தலில் பல்தேவ் சிங் வெற்றி பெற்றார். பாந்திக் கட்சியின் வேட்பாளராக. இவர் சீக்கிய அரசியல் மற்றும் மதத் தலைவராக இருந்தா மாஸ்டர் தாரா சிங் மற்றும் சிரோமணி அகாலிதளத்துடன் நெருக்கமாக தொடர்பு கொண்டிருந்தார்.
# பல்தேவ் சிங்

## கிரிப்சு குழுவும் இரண்டாம் உலகப் போரும்

இந்தியர்களுக்கு ஒருவித சுயராஜ்யத்தை வழங்குவதற்காக கிரிப்சு குழு 1942 இல் இந்தியா வந்தபோது, நடந்த பேச்சுவார்த்தையில் சீக்கிய சமூகத்தை பிரதிநிதித்துவப்படுத்த பல்தேவ் சிங் தேர்வு செய்யப்பட்டார். இதில் முக்கிய இந்திய அரசியல் கட்சிகளான இந்திய தேசிய காங்கிரசு மற்றும் முஸ்லீம் லீக் கட்சியும் அடங்கும். ஆனால் எந்தவொரு முன்னேற்றத்தையும் இக்குழு செய்யத் தவறிவிட்டது.  
காங்கிரசு கட்சி வெள்ளையனே வெளியேறு இயக்கத்தை ஆரம்பித்தாலும், பல்தேவ் சிங் மற்றும் பிற சீக்கிய தலைவர்கள் அதை ஆதரிக்கவில்லை. பஞ்சாபில் ஒரு அரசாங்கத்தை அமைப்பதற்கான ஒன்றிய முஸ்லீம் லீக்கின் தலைவரான சர் சிக்கந்தர் அயத் கானுடன் சிங் பேச்சுவார்த்தை நடத்தினார். மேலும் 1942 கோடையில் சிறுது காலத்திற்கு மாகாண மேம்பாட்டு அமைச்சரானார்.
# பல்தேவ் சிங்

## அமைச்சரவை குழு மற்றும் அரசு

இந்திய அரசியல் சுதந்திரத்திற்கான திட்டங்களை விவாதிக்க வந்த அமைச்சரவை குழுத் திட்டத்திற்கு சீக்கிய கண்ணோட்டத்தை பிரதிநிதித்துவப்படுத்த பல்தேவ் சிங் மீண்டும் தேர்ந்தெடுக்கப்பட்டார். மத சிறுபான்மையினரின் உரிமைகளுக்கு சிறப்பு பாதுகாப்புடன் இந்தியா ஒரு ஐக்கிய நாடாக இருக்க வேண்டும் என்ற சீக்கிய கருத்தை மீண்டும் வலியுறுத்தினார். பிரிவினை தவிர்க்க முடியாததாக மாற வேண்டும் என்றால், பஞ்சாபின் பிளவு சீக்கியர்களுக்கு முஸ்லீம் ஆதிக்கத்திலிருந்து பிராந்திய பாதுகாப்பை வழங்கும் வகையில் நடக்க வேண்டும் என்றும் சிங் வலியுறுத்தினார்.  
பல்தேவ் சிங் மற்றும் பிற சீக்கியர்கள் ஆரம்பத்தில் குழுவின் மே 16 திட்டத்தை செயல்படுத்துவதை எதிர்த்த போதிலும், அது சீக்கிய சமூகத்திற்கு எந்தவிதமான பாதுகாப்பையும் வழங்கவில்லை என்ற அடிப்படையில், காங்கிரசு தலைவர்கள் ஜவகர்லால் நேரு மற்றும் வல்லபாய் படேல் ஆகியோருடன் சீக்கிய உறுப்பினராக பல்தேவ் சிங் புதிய ஆளுநரின் நிர்வாகக் குழுவில் சேர்ந்தார். . பின்னர் சிங் பாதுகாப்பு உறுப்பினரானார். இந்த பதவியை இந்திய ராணுவத் தலைவராக பிரிட்டிசு இராணுவத் தளபதி வைத்திருந்தார். இருப்பினும், 1947 ஆம் ஆண்டின் தொடக்கத்தில், காங்கிரசு கட்சிக்கும் முஸ்லீம் லீக்கிற்கும் இடையிலான மோதல் காரணமாக இடைக்கால அரசாங்கம் செயல்படாது என்பது தெளிவாகத் தெரிந்தது.
# பல்தேவ் சிங்

## பாதுகாப்பு அமைச்சராக

மற்றும் தலைவர்களுடன் ]]
1947 ஆகத்து 15, அன்று, இந்தியா ஒரு சுதந்திர தேசமானவுடன், இந்தியாவின் முதல் பிரதம மந்திரி ஜவகர்லால் நேருவின் கீழ் பல்தேவ் சிங் இந்தியாவின் முதல் பாதுகாப்பு அமைச்சராக ஆனார். சிங் இந்திய அரசியலமைப்பு சபை உறுப்பினராகவும் இருந்தார்.  
புதிதாக உருவாக்கப்பட்ட பாக்கித்தானை விட்டு வெளியேறிய 10 மில்லியனுக்கும் அதிகமான இந்துக்கள் மற்றும் சீக்கியர்களுக்கு பாதுகாப்பு, நிவாரணம் மற்றும் அடைக்கலம் வழங்குவதற்கான இந்திய இராணுவத்தின் முயற்சிகளுக்கு தலைமை தாங்குவதற்கு உள்துறை அமைச்சர் வல்லபாய் படேலுடன் சேர்ந்து சிங் பொறுப்பேற்றார்.  
பாதுகாப்பு மந்திரி சிங் காஷ்மீரில் போருக்கான ஏற்பாடுகள் மற்றும் திட்டங்களுக்கு தலைமை தாங்கினார். சில இராணுவ அதிகாரிகள் பழங்குடியினருடன் இணந்துகொண்டு காஷ்மீரை பாக்கித்தானுடன் இணைப்பதை நோக்கமாகக் கொண்டு இந்திய எல்லைக்குள் நுழைந்தனர். ஏறக்குறைய இரண்டு ஆண்டுகளில், இந்திய இராணுவம் போராளிகள் மற்றும் பாக்கித்தான் இராணுவத்துடன் உலகின் மிக உயரமான இடத்தில் போரிட்டது. சிறிநகர் மற்றும் பாரமுல்லா கணவாய்க்கு அப்பால் அவர்களை பின்னுக்குத் தள்ளுவதில் இராணுவம் வெற்றி பெற்றது. ஆனால் ஐக்கிய நாடுகள் சபையின் மேற்பார்வையின் கீழ் போர்நிறுத்தத்தை நேரு அறிவித்தார். இப்பகுதியில் கணிசமான பகுதி இப்போது பாக்கித்தான் இராணுவத்தின் கட்டுப்பாட்டில் உள்ளது. மேலும் காஷ்மீர் பிரச்சினை பிறந்தது.  
1948 செப்டம்பரில், உள்துறை மந்திரி வல்லபாய் படேலின் அறிவுறுத்தலின் பேரில், பல்தேவ் சிங் மற்றும் இவரது தளபதிகள் போலோ நடவடிக்கைக்கான திட்டங்களைத் தயாரித்தனர். இது ஒரு வார கால நடவடிக்கையாகும். இது ஐதராபாத் சுதேச மாநிலத்தை இந்திய ஒன்றியத்தில் இணைத்தது. காஷ்மீர் மோதலை நிர்வகிப்பது மற்றும் இந்தியாவின் அரசியல் ஒருங்கிணைப்பு பிரச்சினைகள் குறித்து சிங் படேலுக்கு நெருங்கிய ஆலோசகராக இருந்தார்.  
பின்னர், "பல்தேவ் சிங்கின் அரசியல் ஒருமைப்பாடு குறித்த நேரு நம்பிக்கையை இழந்ததால்." பல்தேவ் சிங் பாதுகாப்பு மந்திரி பதவியில் இருந்து நீக்கப்பட்டார்.
# பல்தேவ் சிங்

## பிற்கால வாழ்வு

1952ஆம் ஆண்டில், இந்தியாவின் புதிய அரசியலமைப்பின் கீழ் நடந்த முதல் ஜனநாயகத் தேர்தலில், இந்திய தேசிய காங்கிரசின் உறுப்பினராக பல்தேவ் சிங் இந்திய நாடாளுமன்றத்திற்கு தேர்ந்தெடுக்கப்பட்டார். இருப்பினும், இவர் நேரு நிர்வாகத்தில் சேரவில்லை. சீக்கியர்களின் முக்கிய அரசியல் பிரதிநிதியாக சிங் இருந்தார். அகாலிதளத்தால் மதிக்கப்பட்டார். இவர் 1957இல் மீண்டும் நாடாளுமன்றத்திற்கு தேர்ந்தெடுக்கப்பட்டார்.  
நீண்டகால நோயால் அவதிப்பட்ட சிங் 1961இல் தில்லியில் இறந்தார். இவருக்கு சர்ஜித் சிங் மற்றும் குர்திப் சிங் என்ற இரு மகன்கள் இருந்தனர். சர்ஜித் சிங், பிரகாஷ் சிங் பாதல் அரசாங்கத்தில் கூட்டுறவு அமைச்சராக இருந்தார்.
# கீழ்ராவந்தவாடி நடுகல்

திருவண்ணாமலை மாவட்டம், தண்டராம்பட்டு வட்டம், கீழ்ராவந்தவாடி கிராமத்தில் எட்டாம் நூற்றாண்டைச் சேர்ந்த பல்லவமன்னன் நந்திவர்மனின் 44 ஆவது ஆட்சிஆண்டில் மலாட்டு மேற்கோவலூர் நாட்டு இராமந்தைவாடியில் மங்களப்பெருமனார் படை தாக்கிய போது வாணபெருமானாரின் சேவகன் வேணர்க்களியன் என்பவர் வீரமரணம் அடைந்ததைக்குறிப்பிடும் நடுகல்லாகும். இப்பகுதி மாடுகளை இரவில் மந்தையாக அடைத்து வைக்கும் இடமாக இருந்ததால் இரவு மந்தைப்பாடி என்று பெயர் பெற்று இன்று கீழ்ராவந்தவாடியாக மருவியுள்ளது. இந்நடுகல் தற்போது வேடியப்பனாக வணங்கப்படுகிறது.  
வட்டெழுத்துக் கல்வெட்டு :  
1. ***கோவிசைய நந்தீச்சுவ***
1. ***ர விர்கிரமபருமற்கு யாண்டு நாற்பத்***
1. ***து நாற்காவது மலாட்டு மேற்கோவலூர் நா***
1. ***ட்டு இராமந்தைவாடி மேற்மங்கள பெரு***
1. ***மானார் படை வந்த ஞான்று வாணபெருமானார்க் கா***
1. ***ய்ப்பட்டான் வேணர்***
1. ***க் களியன்.***  
**உசாத்துணை நூல் - செங்கம் நடுகற்கள், தமிழ்நாடு தொல்லியல் துறை, 1974**
# அலுமினியம் செசுகியுகுளோரோ ஐதரைடு

**அலுமினியம் செசுகியுகுளோரோ ஐதரைடு** *(Aluminium sesquichlorohydrate)* என்பது வியர்வை அடக்கும் முகவர், நாற்றமகற்றும் முகவர் போன்ற பயன்பாடுகளைக் கொண்டுள்ள அழகியல் துறையில் பயன்படுத்தப்படும் ஓர் அலுமினியம் உப்பு ஆகும். உடலின் வியர்வைச் சுரப்பிகளைத் தடுத்து இவ்வுப்பு செயல்படுகிறது.  
அமெரிக்க உணவு மற்றும் மருந்து நிர்வாக அமைப்பு வியர்வை தடுப்பியாக அலுமினியம் செசுகியுகுளோரோ ஐதரைடைப் பயன்படுத்துவது பாதுகாப்பானது என்று கருதுகிறது. 25% வரையான செறிவுகளில் இதை அனுமதிக்கலாம் என்றும் கூறுகிறது.
# அலுமினியம் செசுகியுகுளோரோ ஐதரைடு

## இதையும் காண்க

- அலுமினியம் குளோரோ ஐதரேட்டு
# ஆயுஸ்மான் பாரத் மருத்துவக் காப்பீட்டுத் திட்டம்

**ஆயுஸ்மான் பாரத் பிரதம மந்திரி ஜன் ஆரோக்யத் திட்டம் (AB PM-JAY)** என்பது இந்திய அரசின் தேசிய ஆரோக்கியக் கொள்கை யின் ஒரு பகுதி ஆக இருக்கும் மருத்துவக் காப்பீட்டுத் திட்டம் ஆகும். இதன் நோக்கம் இரண்டாம் நிலை மற்றும் மூன்றாம் நிலை சிகிச்சையை இலவசமாக, பொருளாதார வசதியில் கீழடுக்கில் இருக்கும் 40% மக்களுக்கு, பலவீனமானவர்களுக்கு அளிப்பதாகும். இத்திட்டம் உலகிலேயே மிகப்பெரிய, அரசால் முழுவதுமாக மருத்துவக் காப்பீடு அளிக்கும் திட்டம் ஆகும். இதன் மூலம் மருத்துவக் காப்பீடு அளிக்கப்படும் மக்கள்தொகை ஆனது ஐக்கிய அமெரிக்க நாடுகள், மெக்சிகோ மற்றும் கனடா ஆகிய நாடுகளின் மொத்தக் கூட்டு மக்கள்தொகையினை விட அதிகம். இத்திட்டம் செப்டப்ம்பர் 2018 இல், இந்திய அரசின் சுகாதரம் மற்றும் குடும்ப நல்வாழ்வு அமைச்சகத்தின் உறுதுணையுடன் ஆரம்பிக்கப் பட்டது.